Βιρτζίλιο Τομάζι

Ο Βιρτζίλιο Τομάζι (Βερόνα, 10 Μαΐου 1905 – Ρώμη, 20 Φεβρουαρίου 1998) ήταν Ιταλός αθλητής του άλματος εις μήκος.

Γεννήθηκε το 1905 στη Βερόνα και ήταν αθλητής της ΙΚ Μπεντεγκόντι. Στο Ιταλικό πρωτάθλημα στίβου αναδείχθηκε πρωταθλητής έξι φορές στο άλμα εις μήκος (1924, 1925, 1926, 1928, 1929, 1931).Campionati italiani "assoluti" - Uomini. Tutti i campioni italiani - 1906-2018 sportolimpico.it, Ανακτήθηκε 4 Δεκεμβρίου 2020 Κατέκτησε το χάλκινο μετάλλιο δύο φορές στο άλμα εις μήκος (1922, 1923) και μία φορά στο άλμα εις ύψος άνευ φοράς (1922). Το 1926 κέρδισε το χάλκινο μετάλλιο στο Αγγλικό πρωτάθλημα στίβου.AAA and National Championships Medallists - Long Jump nuts.org.uk, Ανακτήθηκε 20 Δεκεμβρίου 2020

Το 1927 κατέκτησε το χρυσό μετάλλιο (7,03 μ.) στο Θερινό Παγκόσμιο Φοιτητικό Πρωτάθλημα της Ρώμης.World Student Games (Pre-Universiade) gbrathletics.com, Ανακτήθηκε 4 Δεκεμβρίου 2020

Με την εθνική ομάδα στίβου της Ιταλίας ήταν διεθνής δεκατέσσερις φορές από το 1924 έως το 1932. Το 1924 συμμετείχε στους Ολυμπιακούς Αγώνες του Παρισιού στους οποίους κατέλαβε την 7η θέση (6,89 μ.) και το 1928 στους Ολυμπιακούς Αγώνες του Άμστερνταμ στους οποίους κατέλαβε την 25η θέση (6,76 μ.) και δεν προκρίθηκε στον τελικό.

Το 1944 διετέλεσε πρόεδρος της Ιταλικής Ομοσπονδίας Στίβου.Federazione Italiana Atletica Leggera - La storia della Fidal coni.it, Ανακτήθηκε 4 Δεκεμβρίου 2020 Ήταν αδερφός του πρωταθλητή του άλματος εις ύψος, Άντζελο Τομάζι και πατέρας του δημοσιογράφου Ρίνο Τομάζι. Πέθανε στις 20 Φεβρουαρίου 1998 στη Ρώμη σε ηλικία 92 ετών.

 Παραπομπές 

Κατηγορία:Ιταλοί αθλητές του άλματος εις μήκος
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1924
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Μεταλλιούχοι του Βρετανικού Πρωταθλήματος Στίβου